เป็นกระแสมาสักพัก และร้านก็ย้ายมาอยู่ไม่ไกลจากบ้าน เลยชักชวนเพื่อนฝูงไปลอง และช่วยอุดหนุนกันหน่อย

เข้าไปทำความเข้าใจกันหน่อย ร้านนี้ทำในรูปแบบครอบครัว ปริมาณคน จึงมีจำกัดและไม่เพียงพอ พอเป็นกระแสเลยทำให้การบริการมีประสิทธิภาพน้อยลง สำหรับใครที่หิวโซ แนะนำว่าอย่ามา เหมาะสำหรับคนมีเวลาและใจเย็นพอ

รับออเดอร์ค่อนข้างช้า และหลายเมนูไม่มี หรือหมดเนื่องจากคนทำไม่เพียงพอ
แต่ที่น่าข้องใจคือ เมนูหมดจะเดินมาถามกันทีล่ะรอบ ว่าจะรับอะไรแทน แต่เมนูที่มีก็ไม่เริ่มทำ เลยทำให้ได้อาหารช้า 

เมนูสเต็ก รสชาติธรรมดาตามราคา 
ทีโบนเนื้อนิ่ม น้ำราดไม่เด่น
สเต็กไก่ ค่อนข้างแห้ง

ข้าวผัดค่อนข้างโอ ผัดได้แห้งและหอมเนยดี แต่อาจจืดและเลี่ยนไปบ้าง

ลองเมนูทานเล่นอย่างหอยลายผัดกระเทียม บอกเลยผิดหวัง ทั้งเลี่ยนและมัน รสชาติไม่ลงตัว

สำหรับใครที่ผ่านไปมา แวะอุดหนุนกันก็ดียะ ถือว่าเป็นการให้โอกาส และสร้างกำลังใจให้กัน
